ຮຸນເຊນ ນໍາພາປະຊາຊົນ ໄວ້ອາໄລ ນໍາຜູ້ເສຍຊີວິດ
ນາຍົກ ລມຕ ຮຸນເຊນ ນໍາພາປະຊາຊົນ ໄວ້ອາໄລນໍາຜູ້ເຄາະຮ້າຍ ແຫຍ້ຢຽບກັນຕາຍ.
ທີ່ກໍາປູເຈຍ ໃນວັນພະຫັດມື້ນີ້ ນາຍົກລັດຖະມົນຕີ ຮຸນເຊນ ທີ່ມີນໍາຕານອງໜ້າ ໄດ້ນໍາພາປະຊາຊົນກໍາປູເຈຍໄວ້ອາໄລ ແກ່ຜູ້ໄດ້ຮັບເຄາະຮ້າຍຈາກ ເຫດການແຫຍ້ກັນ ທີ່ເຮັດໃຫ້ ຫລາຍໆຮ້ອຍຄົນເສຍຊີວິດໃນຕົ້ນອາທິດນີ້ ຂະນະທີ່ເອົາມືເຊັດນ້ຳຕານັ້ນ ທ່ານຮຸນເຊນໄດ້ຈຸດທຽນ ແລະທູບຢູ່ສົ້ນຂົວອູ່ທີ່ແຄບໆ ບ່ອນທີ່ຜູ້ໄດ້ຮັບເຄາະຮ້າຍ ຈາກການແຫຍ້ກັນຖືກຢຽບຈົນຕາຍໃນບຸນຊ່ວງເຮືອຢູ່ ແຄມນ້ຳໃນວັນຈັນທີ່ຜ່ານມານີ້ ຮ່ວມກັບທ່ານຮຸນເຊນ ຢູ່ທີ່ນັ້ນ ມີພັນລະຍາຂອງທ່ານ ແລະບັນດາລັດຖະມົນຕີ ໃນຄະນະລັດຖະບານ ໃນແຫ່ງອື່ນໆ ໃນນະຄອນຫລວງພະນົມເປັນ ທຸງໄດ້ປີວ ສະບັດຢູ່ເຄິ່ງເສົາ ແລະໂຮງຮຽນສ່ວນໃຫຍ່ແມ່ນປິດ ເພື່ອ ອະນຸຍາດໃຫ້ນັກຮຽນທີ່ຢູ່ໃນເຄື່ອງແບບ ໄປຮ່ວມພິທີໄວ້ ອາໄລໄດ້ ພວກນັກສືບສວນເວົ້າວ່າ ການແຕກຕື່ນໄດ້ເກີດຂຶ້ນ ເມື່ອຂົວທີ່ມີຄົນແໜ້ນເຕັມຢູ່ນັ້ນ ເລີ້ມ ແກວ່ງກວາຍ ຊຶ່ງພາເຮັດໃຫ້ພວກໄປບຸນເຊື່ອກັນວ່າ ມັນກຳລັງຊິຫັກລົງ ໃນວັນພະຫັດມື້ນີ້ ພວກເຈົ້າໜ້າທີ່ ລາຍງານວ່າ ມີ 347 ຄົນຕາຍ ແລະ 395 ຄົນໄດ້ຮັບ ບາດເຈັບ ພວກເຂົາເຈົ້າເວົ້າວ່າ ການຄາດຄະເນໃນເມື່ອກ່ອນນັ້ນ ແມ່ນຫລາຍໂພດ ເພາະວ່າມີຫລາຍອົງການ ນັບກວມກັນ